Приложение № 17

**О Б Щ И Н А Р А З Г Р А Д**

**УТВЪРЖДАВАМ:**

**Д-р ВАЛЕНТИН ВАСИЛЕВ**

**КМЕТ НА ОБЩИНА РАЗГРАД**

**СЪГЛАСУВАНО: СЪГЛАСУВАНО:**

**КОМИСАР ЕМИЛИЯН СТАНЕВ ИНЖ. ЛЮБОМИР АТАНАСОВ**

**ДИРЕКТОР НА РДПБЗН – РАЗГРАД ДИРЕKТОР НА РИОСВ - РУСЕ**

**ВЪНШЕН АВАРИЕН ПЛАН**

**НА „ЕКО БЪЛГАРИЯ“ ЕАД**

**Външният aвариeн план е разработен съгласно изискванията на чл. 18 от „Наредба за предотвратяване на големи аварии с опасни вещества и ограничаване на последствията от тях“**

Външният aвариeн план на складовото стопанство на „Еко България“ЕАД е разработен с цел да бъде постигнато високо ниво на защита на живота и здравето на хората и околната среда чрез:

1. Осигуряване на контрол и ограничаване на последствията от аварии, така че да се сведе до минимум въздействието им и да се ограничат неблагоприятните въздействия върху човешкото здраве, околната среда и имуществото.

2. Прилагане на мерки, необходими за защита на човешкото здраве и околната среда от въздействието на големи аварии.

3. Съобщаване на необходимата информация на обществеността и осигуряване на ефективна комуникация между компетентните органи и оператора.

4. Осигуряване на възстановяването и почистването на околната среда около предприятието и/или съоръжението след голяма авария.

**Информация за обекта**

Площадката на складовото стопанство за втечнен въглеводороден газ пропан-бутан и техните смеси на „Еко България“ЕАД се намира в УПИ I-100,101,102, кв.10, гарова промишлена зона по плана на гр. Разград и граничи:

* от север – вътрешнозаводски ж.п.линии за редовно движение;
* от останалите страни граничи с общинска мера;

Теренът на склада граничи със земеделски земи и със сервитутната линия на ж.п. линията Русе-Варна. Североизточно от линията на около 300 м. от склада се намира завод „Амилум“.Северно от ж.п.линията се намират изоставени постройки и полуразрушени постройки на бившата промишлена база.

В обекта има изградена ж.п. линия, наливно устройство, автоизливно устройство, административна сграда, помпено-комресорна станция и 4бр.подземни резервоара всеки с обем от 100 куб м., подземен монтаж със съответната хидроизолация.

В близост до обекта няма други обекти, работещи и съхраняващи петролни продукти.

Разстоянията до най-близките съседни обекти/ жилищни, търговски и др./ са следните:

* до ж..п.гара Разград.1000м.
* до помещения на завод „Амилум България“- 300м.
* до помещенията на „Пилко“ЕООД-460м.
* до с.Стражец- 900м.
* До ж.п.линия Русе-Варва-157м.
* до път Разград-Кубрат-1050м.

На площадката са изградени и са в редовна експлоатация следните съоръжения:

* резервоарен парк за пропан-бутан -400м3/ 4бр.подземни резервоара по 100м3/
* помпено компресорна станция
* автоналивно устройство
* ж.п.и автоизливно устройство
* технологични тръбопроводи за ВВГ
* автокантар
* ж.п.изливно устройство за горно разтоварване
* ПХ-8БР.
* административно-битова сграда
* кабина за обслужваща автокантар
* кабина за портиер
* дизелов ел.агрегат
* КПП
* Пасарелка с ръкав за горно разтоварване на ж.п.вагони за пропан-бутан

**Опасности, съгласно Доклада за безопасност**

Продуктите, които се използват и съхраняват в обекта спадат към категорията „лесно запалими” и крият опасност от възникване на пожари и взривове, с поражения на хора и материални обекти, а също така и залпово замърсяване на околната среда

**Данни за съхранявания продукт**

**Пропан -бутан**

Опасното вещество, което се съхранява в резервоари в складовата база, е втечнен въглеводороден газ пропан-бутан. Максимално съхраняваното количество в резервоарите е 400 m3 / 4бр.х 100м3/ поради регламентираното изискване съоръженията за съхраняване на втечнен въглеводороден газ (пропан-бутан) да се запълват на 85 % от капацитета им.

Класифициране съгласно Директива 67/548/ЕИО; Директива 1999/ЕО; Регламент (ЕО) № 1272/2008 в съответствие с внесените изменения; Регламент (ЕО) 453/2010год.

Съдържа: Въглеводороди, богати на С3-4, нефтен дестилат

CAS № 68512-91-4

ЕО № 270-990-9

Регистрационен номер (нотификационен номер) 02-2119654521-43-0000

Индекс № 649-083-00-0

**Характеристика на свойствата на газовата смес пропан-бутан**

Втечненият въглеводороден газ се произвежда от нефт и се използва като гориво за моторни превозни средства, битови и енергийни нужди. Пропан-бутанът при нормални условия (0 оС и 760 мм живачен стълб) е горима газова смес, без цвят и вкус. При незначителни повишавания на налягането или понижаване на температурата той преминава в течност. В течно състояние пропан-бутанът е около два пъти по-лек от водата, поради което свободно изплува над нея и създава условия за допълнително изпарение. В газообразно състояние пропан-бутанът е около два пъти по-тежък от въздуха и при изтичане остава в ниските части на помещенията, като създава условия за образуване на взривоопасни смеси с въздуха. При наличие на открит огнеизточник или достатъчно висока температура, тези смеси могат да се взривят. При концентрация от 2 до 9 % обемни, пропан-бутанът, смесен с въздуха може да предизвика взрив. Достатъчно е да се достигнат взривни концентрации само в долната част на помещението, за да се получи експлозия.

Главните компоненти, участващи в сместа пропан-бутан имат следните физико-химични свойства, показани в Таблица 1.

Таблица 1

|  |  |  |  |
| --- | --- | --- | --- |
| ФИЗИКО-ХИМИЧНИ  СВОЙСТВА | Пропан | Бутан | Изобутан |
| Химична формула | С3Н8 | С4Н10 | С4Н10 |
| Молекулно тегло | 44,10 | 58,12 | 58,12 |
| Втечнено състояние | | | |
| Специфично тегло при 15 оС в кг/м3 | 510 | 580 | 557,3 |
| Температура на топене, оС | - 187,6 | - 138,0 | - 159,6 |
| Температура на кипене, оС | - 42,1 | - 0,5 | -11,7 |
| Калоричност, кал/кг | 12 030 | 11 840 | 11 820 |
| Относително тегло спрямо водата | 0,50 | 0,58 | 0,56 |
| Количество пари получени от 1 кг газ при О , и 760 мм ж.ст. в м3 | 0,50 | 0,37 | 0,38 |

**Име и длъжност на лицата, оправомощени за привеждане в действие на вътрешния авариен план и отговорни за координацията на действията, които се предприемат на територията на предприятието в случай на авария.**

- Борис Анков– ръководител депо – 0892/211302

- Станислав Петров – оператор депо – 0899/316714

**Името и длъжността на лицата, отговорни за осъществяване на връзката с компетентните органи за защита при бедствия.**

- Борис Анков – ръководител депо – 0892/211302

- Станислав Петров – оператор депо – 0899/316714

**1. Име и длъжност на лицето/ата, отговорно/и за координацията на силите и средствата при провеждане на спасителни и неотложни аварийно - възстановителни работи извън територията на обекта.**

- д-р Валентин Василев– кмет на Община Разград – чрез дежурен на Об.СС - 084/618132

- Данчо Димитров – ст.специалист „Отбрана и сигурност“ – Община Разград - чрез дежурен на Об.СС. 084/618132

**2. Име и длъжност на лицето/ата, упълномощено/и да задейства/т оповестяването и привеждането в готовност на силите и средствата при провеждане на спасителни и неотложни аварийно-възстановителни работи извън територията на обекта.**

. - д-р Валентин Василев– кмет на Община Разград – чрез дежурен на Об.СС - 084/618132

- Данчо Димитров – ст.специалист „Отбрана и сигурност“ – Община Разград - чрез дежурен на Об.СС. 084/618132

**3.** **Планирани мерки за ранно оповестяване, алармиране, информиране и процедури за готовност и свикване.**

Оповестяването на населението, членовете на Общинския щаб за изпълнение на плана за защита при бедствия се осъществява от дежурните по Общинския съвет за сигурност и/или от дежурните в Оперативен център (ОЦ) на РДПБЗН – Разград, чрез системата за ранно предупреждение и оповестяване на органите на изпълнителната власт (DAKS/).

**4. Планирани мерки за координиране и организиране на формированията и средствата, необходими за провеждане на спасителни и неотложни аварийно-възстановителни работи извън територията на обекта, за прилагане на външния авариен план.**

Щаба за изпълнение на общинския план за действие при бедствия се привежда в готовност - 20 мин.от подаването на сигнал "Бедствие" в работно време и 60 мин.от подаване на сигнала в извън работно време. Членовете на Щаба се явяват в зала 308 в общината. Кмета на общината или упълномощено от него лице запознава състава на Щаба с първичната информация за обстановката на територията на засегнатия обект. Съгласно чл.65, ал1, т.8 от Закона за защита при бедствия със заповед на кмета се определя ръководителят на операции.. Извършва се обмен на информация с оперативния център на РДПБЗН – Разград. При необходимост се активира доброволното формирование на Община Разград.

Взаимодействието и координацията между частите на единната спасителна система (областните, общинските и обектовите сили ) се извършва от ръководителя на операцията.

Действия, които се правят след анализиране на първоначалната информация и прогнозата за развитие на аварията от ръководителя на операцията и създадения от него щаб:

* Първична оценка на вероятните опасности следствие на аварията (информацията се подава от ръководителя на екипите на РДПБЗН);
* Определяне границите и посоката на химическото замърсяване около района на складово стопанство „Еко България“ ЕАД;
* Определяне безопасния периметър и ограничаване на достъпа в зоната на химическо замърсяване – извършва се от силите на ОД на МВР - Разград;
* Избор на необходимите сили и средства за извършване на пожарогасене, спасителни дейности и преценяване необходимостта от включване на екипи от други съставни части на единната спасителна система, включително доброволното формирование на общината;
* Избор на апаратура за измерване;
* Подготовка на оборудването и екипировката и изясняване на начините и средствата за защита на екипите;
* Инструктаж на екипите;
* Разпореждане за действие на екипите в района на аварията;
* Избор на маршрутите за придвижване на спасителните екипи;
* Определяне начина за извършване на спасяване и евакуацията на застрашени хора;
* Разпореждане за разсредоточаване на ценно имущество и материали, начините за разсредоточаване или защита;

**5.** **Планирани мерки за оказване на помощ при спасителни и неотложни аварийно-възстановителни работи в предприятието и/или съоръжението.**

Персоналът се обучава за действия при бедствия и аварии, съобразно характерните такива за община Разград и възможните аварийни ситуации на територията на складовото стопанство и на обектите в близост, чиито последици могат да въздействат и да застрашат живота и здравето на персонала и клиентите на обекта.

Периодично се провеждат тренировки и учения за усвояване на аварийния план за повишаване знанията, практическите умения и натренираността на персонала и органите за управление за действие при възникване на бедствена ситуация и управление на СНАВР при възникване на бедствена обстановка.

Планираните сили и средства на аварийната група за извършване на спасителни и неотложни аварийно-възстановителни работи /СНАВР/ са съгласно Аварийния план на обекта.

При възникване на авария в „Еко- България“ ЕАД - Разград, щаба за изпълнение на Общинския план за защита при бедствия планира използването на сили и средства на единната спасителна система:

5.1. Сили и средства на РДПБЗН Разград.

5.2. Сили и средства на ОД на МВР Разград (за отцепване на района).

5.3. Сили и средства на ЦСМП – Разград (реанимобили, линейки).

5.4. Мобилна лабораторна станция за измерване на въздуха на РИОСВ - Русе

* 1. Сили и средства на ОС на БЧК – Разград;
  2. Доброволно формирование на община Разград;
  3. При необходимост може да бъдат привлечени сили и техника на юридически лица.

В мястото на аварията се провеждат дейности за спасяване, намаляване и ликвидиране на последиците от промишлената авария, съпроводени с експлозии, пожари, отделяне на опасни химически вещества от изгарянето и разпространението им в атмосферния въздух:

- гасене на възникнали пожари, следствие на аварията;

- извеждане или укриване на хората от зоната на замърсяване;

- издирване на поразени хора и изнасянето им на безопасно място;

- оказване на първа долекарска помощ на пострадалите и откарването им до лечебно заведение – извършва се от екипите на ЦСМП – Разград;

- постоянен мониторинг на атмосферния въздух за наличието на концентрации на взривоопасни и запалими газове във въздуха над допустимите стойности – осъществяване се от служители на РЗИ и РИОСВ Русе;

- използване на водни завеси за ограничаване разпространението на отровните газове и пари;

- отстраняване и депониране на замърсените почви, измиване на замърсени участъци, покрити с твърда настилка;

- изваждане на загинали хора и извършване на процедури по тяхното разпознаване и информиране на близките им – извършва се от екипи на МВР и Прокуратурата;

- подпомагане разчистването на засегнатата инфраструктура в обекта със специализирана техника;

- събиране на опасните отпадъци от аварията и инцидента, след което собствениците им ги предоставят за унищожаване на юридически лица, които са лицензирани да извършват тази дейност по реда на Закона за управление на отпадъците.

**6. Планирани мерки за ограничаване на последствията извън предприятието и/или съоръжението извън територията на обекта, включително реагиране при сценарии за големи аварии, както е посочено в доклада за безопасност и разглеждане на възможни ефекти на доминото, в това число и сценарии имащи въздействие върху околната среда, както и за необходимите неотложни, средно или дългосрочни действия в съответствие с чл. 65, ал. 2 от Закона за защита при бедствия.**

Складовото стопанство на “Еко България” ЕАД – Разград е съоръжение за приемане, съхраняване и експедиране на втечнен въглеводороден газ пропан-бутан.

Основни технологични процеси:

- приемане на втечнен газ пропан-бутан, доставян с жп. цистерни и автоцистерни;

- временно съхранение на продукта по начин, гарантиращ максимална безопасност;

- експедиция на пропан-бутан чрез автоцистерни;

-прехвърляне на съхранявания пропан-бутан от един резервоар в друг, когато това е необходимо.

Оповестяване на длъжностните лица от съседните обекти:

- „Пилко“ЕООД -0887/199090; 0886/165400

-„ Амилум България“ ЕАД – 0888/956805; 0886/795410

- ж.п.гара Разград – н-к 0887/208362

- „БГ АГРО“ –складово стопанство –ЕООД -0887/337756;0888/906800

- кметство Стражец – кмет 0885/218675

**7. Планирани мерки за предоставяне на специфична информация, отнасяща се до аварията и какви действия следва да предприеме обществеността и намиращите се в съседство предприятия или обекти (при наличие на такива), които не попадат в обхвата на глава седма, раздел I от ЗООС, но са идентифицирани в съответствие с чл. 103, ал. 3, т. 7 и чл. 116з, ал. 1 ЗООС, относно вероятността от възникване на ефект на доминото.**

При извършената оценка на опасността от т. нар. **“домино” ефект** на територията на „Еко България” ЕАД е установено, че такъв към настоящия момент не съществува.

**8. Планирани мерки за информиране на спасителните служби в съседни държави в случай на голяма авария в предприятието/съоръжението с възможни трансгранични последствия.**

Няма трансгранично въздействие.

**Заключителни разпоредби**

Персоналът на обекта задължително, срещу подпис, се запознава със съдържанието на плана

**ТЕЛЕФОННИ НОМЕРА ЗА ОПОВЕСТЯВАНЕ**

|  |  |  |
| --- | --- | --- |
| **№** | **ИНСТИТУЦИИ** | **ТЕЛЕФОН:** |
| 1 | ЕДИНЕН НАЦИОНАЛЕН ТЕЛЕФОН ЗА СПЕШНИ ПОВИКВАНИЯ | 112 |
| 2 | РЕГИОНАЛНА ДИРЕКЦИЯ „ПОЖАРНА БЕЗОПАСНОСТ И ЗАЩИТА НА НАСЕЛЕНИЕТО“- РАЗГРАД | 084/ 060 583 |
| 3 | РЕГИОНАЛНА ИНСПЕКЦИЯ ПО ОКОЛНА СРЕДА И ВОДИТЕ - РУСЕ | 0889417282 |
|  |  |  |
| 4 | БЪРЗА ПОМОЩ | 112 |
| 5 | ДЕНОНОЩЕН ДЕЖУРЕН НА ОБЩИНА РАЗГРАД | 084/618 132 |
| 6 | „ОТБРАНА И СИГУРНОСТ“ – ОБЩИНА РАЗГРАД | 0885 150156 |
| 7 | ДЕЖУРЕН РПУ РАЗГРАД | 084/660577 |
| 8 | ОБЛАСТНА ДИРЕКЦИЯ НА МВР РАЗГРАД | 084/627257 |
|  |  |  |
|  |  |  |
|  |  |  |
|  | **ТЕЛЕФОННИ НОМЕРА ЗА ОПОВЕСТЯВАНЕ В ДРУЖЕСТВОТО** |  |
| 9 | НАЧАЛНИК ДЕПО | 0892/211302 |
| 10 | ОПЕРАТОР ДЕПО | 0899/316714 |
| 11 | ОПЕРАТОР ДЕПО | 0898/594245 |
|  |  |  |
|  |  |  |
|  |  |  |

**Приложения:**

1. Схема на обекта-„Аварийно планиране“;

2.Технологична схема на складова база за пропан-бутан “Еко България“ ЕАД;

3..Карта с отстояния до съседни обекти;

4.Карта с отстояния до съседни обекти –„Първа зона на поражение“

5.Карта с отстояния до съседни обекти –„Втора зона на поражение“

6.Схема на оповестяване при авария и бедствие;

7. Списък и телефони номера на персонала;

8. Схема на оповестяване при авария и бедствие;

9. Състав на щаб за изпълнение на общинския план за защита при бедствия;

**ИЗГОТВИЛ:**

**Данчо Димитров – ст. Специалист „Отбрана и сигурност“**